CELEX: 31997R0716
Language: ro
Date: 1997-04-23 00:00:00
Title: Regulamentul (CE) nr. 716/97 al Comisiei din 23 aprilie 1997 de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală

03/Volumul 21
            
            
               RO
            
            
               Jurnalul Ofícial al Uniunii Europene
            
            
               87
            
         31997R0716
   
               L 106/10
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 716/97 AL COMISIEI
   
   din 23 aprilie 1997
   de modificare a anexelor II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), modificat ultima dată de Regulamentul (CE) nr. 434/97 (2), în special articolele 6, 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea de către comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu);
   întrucât, conform legislației comunitare în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este de asemenea necesar să fie stabilite valorile limită pentru ouă, lapte sau miere;
   întrucât este necesar ca hormonul care eliberează gonadotrofină D-Phe6 și neostigmina să fie inserate în anexa II la Regulamentul (CEE) nr. 2377/90;
   întrucât, pentru ca studiile științifice să fie duse la bun sfârșit, este necesar ca ivermectina să fie inserată în anexa III la Regulamentul (CEE) nr. 2377/90;
   întrucât este necesar să fie prevăzut un termen de 60 de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE (3) a Consiliului, modificată ultima dată de Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
   ADOPTĂ PREZENTUL REGULAMENT:
   Articolul 1
   Anexele II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 67, 7.3.1997, p. 1.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   Regulamentul (CEE) nr. 2377/90 se modifică după cum urmează:
   Anexa II se modifică după cum urmează:
   2.   Compuși organici
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  
                              „2.85.
                           
                           
                              Hormon care eliberează gonandotrofină D-Phe6
                              
                           
                        
               
                  Toate speciile de animale de la care se obțin produse alimentare
               
               
                   
               
            
                  
                              2.86.
                           
                           
                              Neostigmină
                           
                        
               
                  Toate speciile de animale de la care se obțin produse alimentare”
               
               
                   
               
            
   Anexa III se modifică după cum urmează:
   Agenți antiparazitari
   Medicamente cu acțiune asupra endo- și ectoparaziților
   2.3.1.   Avermectine
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „2.3.1.6.
                           
                           
                              Ivermectină
                           
                        
               
                  22,23 Dihidro-avermectină B1a
                  
               
               
                  Cervide,
                  inclusiv renul
               
               
                  20 µg/kg
               
               
                  Mușchi
               
               
                  Valorile provizorii ale LMR expiră la 1.1.1999”
               
            
                  100 µg/kg
               
               
                  Grăsime
               
            
                  50 µg/kg
               
               
                  Ficat
               
            
                  20 µg/kg
               
               
                  Rinichi